CELEX: 32012R1248
Language: hu
Date: 2012-12-19 00:00:00
Title: A Bizottság 1248/2012/EU végrehajtási rendelete ( 2012. december 19. ) a tőzsdén kívüli származtatott ügyletekről, a központi szerződő felekről és a kereskedési adattárakról szóló 648/2012/EU európai parlamenti és tanácsi rendeletnek megfelelően a kereskedési adattárak nyilvántartásba vétel iránti kérelmének formátumára vonatkozó végrehajtási technikai standardok megállapításáról  EGT-vonatkozású szöveg

21.12.2012   
            
            
               HU
            
            
               Az Európai Unió Hivatalos Lapja
            
            
               L 352/30
            
         A BIZOTTSÁG 1248/2012/EU VÉGREHAJTÁSI RENDELETE
   (2012. december 19.)
   a tőzsdén kívüli származtatott ügyletekről, a központi szerződő felekről és a kereskedési adattárakról szóló 648/2012/EU európai parlamenti és tanácsi rendeletnek megfelelően a kereskedési adattárak nyilvántartásba vétel iránti kérelmének formátumára vonatkozó végrehajtási technikai standardok megállapításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Központi Bank véleményére (1),
   tekintettel a tőzsdén kívüli származtatott ügyletekről, a központi szerződő felekről és a kereskedési adattárakról szóló, 2012. július 4-i 648/2012/EU európai parlamenti és tanácsi rendeletre (2) és különösen annak 56. cikke (4) bekezdésére,
   mivel:
   
               (1)
            
            
               A kereskedési adattárak nyilvántartásba vétel iránti kérelmében az Európai Értékpapírpiaci Hatóság (EÉPH) részére benyújtott valamennyi információt olyan tartós adathordozón kell rendelkezésre bocsátani, amely lehetővé teszi az információknak a későbbi felhasználás céljára történő megőrzését és újbóli megjelenítését. A kereskedési adattárak által benyújtott információk könnyű azonosíthatósága érdekében a kérelemben szereplő valamennyi dokumentumot egyedi hivatkozási számmal kell ellátni.
            
         
               (2)
            
            
               E rendelet alapját az EÉPH által az európai felügyeleti hatóság (Európai Értékpapírpiaci Hatóság) létrehozásáról szóló, 2010. november 24-i 1095/2010/EU európai parlamenti és tanácsi rendelet (3) 15. cikkében meghatározott eljárás szerint, az Európai Bizottsághoz benyújtott végrehajtási technikaistandard-tervezetek képezik.
            
         
               (3)
            
            
               Az EÉPH az 1095/2010/EU rendelet 15. cikkével összhangban nyilvános konzultációkat folytatott e végrehajtási technikaistandard-tervezetek kapcsán, elemezte a lehetséges kapcsolódó költségeket és hasznot, és kikérte az említett rendelet 37. cikke szerint létrehozott EÉPH Értékpapírpiaci Érdekképviseleti Csoport véleményét,
            
         ELFOGADTA EZT A RENDELETET:
   1. cikk
   A kérelem formátuma
   (1)   A nyilvántartásba vétel iránti kérelmet olyan eszközön kell rendelkezésre bocsátani, amely a 2009/65/EK európai parlamenti és tanácsi irányelv (4) 2. cikke (1) bekezdésének m) pontjában meghatározott tartós adathordozóként őrzi meg az információkat.
   (2)   A nyilvántartásba vétel iránti kérelmet a mellékletben meghatározott formátumban kell benyújtani.
   (3)   A kereskedési adattár az általa benyújtott összes dokumentumot egyedi hivatkozási számmal látja el, valamint gondoskodik arról, hogy a benyújtott információk esetében egyértelműen kiderüljön, hogy ezek a 648/2012/EU rendelet 56. cikkének (3) bekezdése alapján elfogadott, a kereskedési adattárak nyilvántartásba vétel iránti kérelmének részleteit meghatározó szabályozási technikai standardokra vonatkozó, felhatalmazáson alapuló jogi aktus mely konkrét követelményére vonatkoznak, továbbá melyik dokumentumban találhatók, illetőleg megindokolják, ha a benyújtott információkat nem a melléklet dokumentumhivatkozásokkal kapcsolatos szakaszában vázoltaknak megfelelően bocsátják rendelkezésre.
   2. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. december 19-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  A Hivatalos Lapban még nem tették közzé.
   
      (2)  HL L 201., 2012.7.27., 1. o.
   
      (3)  HL L 331., 2010.12.15., 84. o.
   
      (4)  HL L 302., 2009.11.17., 32. o.
   
      MELLÉKLET
      
         A KÉRELEM FORMÁTUMA
      
      ÁLTALÁNOS INFORMÁCIÓK
      
                  Kérelem időpontja
               
               
                   
               
            
                  A kereskedési adattár cégneve
               
               
                   
               
            
                  Hivatalos cím
               
               
                   
               
            
                  A származtatott ügyletek azon kategóriái, amelyekre vonatkozóan a kereskedési adattár nyilvántartásba vételt kérelmez
               
               
                   
               
            
                  A kérelemért felelős személy neve
               
               
                   
               
            
                  A kérelemért felelős személy kapcsolattartási adatai
               
               
                   
               
            
                  A kereskedési adattár megfeleléséért felelős további személy(ek) neve
               
               
                   
               
            
                  A kereskedési adattár megfeleléséért felelős további személy(ek) kapcsolattartási adatai
               
               
                   
               
            
                  Anyavállalat azonosítója
               
               
                   
               
            
         
      DOKUMENTUMHIVATKOZÁSOK
      (1. cikk (3) bekezdés)
      
                  A 648/2012/EU rendelet 56. cikkének (3) bekezdése alapján elfogadott, a kereskedési adattárak nyilvántartásba vétel iránti kérelmének részleteit meghatározó szabályozási technikai standardokra vonatkozó, felhatalmazáson alapuló jogi aktus cikke
               
               
                  A dokumentum egyedi hivatkozási száma
               
               
                  A dokumentum címe
               
               
                  Az információ fellelési helye (a dokumentum valamely fejezete, szakasza vagy oldala) vagy az információközlés elmaradásának oka